ཨི་ཏ་ལིའི་སྐད་གྲགས་ཆེ་བའི་བོད་རིག་པའི་ཆེད་མཁས་གྷིའུ་སེ་པེ་ཏུ་ཆི་ལགས་ནི།སྤྱི་ལོ༡༨༩༤ལོའི་ཟླ༦པར།ཨི་ཏ་ལིའི་མཱ་ཆེ་ལ་ཏ་རུ་སྐུ་འཁྲུངས།འཛམ་གླིང་འཁྲུག་ཆེན་དང་པོའི་སྐབས་སུ།དམག་ཏུ་ཞུགས་ཤིང་སྤྱི་ལོ༡༩༡༩ལོའི་ཟླ༡༠པར་དམག་ལས་ཕྱིར་བུད།ལོ་དེར་རཱོམ་སློབ་ཆེན་གྱི་རྩོམ་རིག་སྡེ་ཁག་ནས་མཐར་ཕྱིན་ཅིང་།རྒྱལ་ཚོགས་ཀྱི་དཔེ་མཛོད་ཁང་དུ་བྱ་བ་གཉེར།སྤྱི་ལོ༡༩༢༥ནས༡༩༣༠བར་དུ།ཏུ་ཆིས་རྒྱ་གར་དུ་སྡོད་པའི་ཨི་ཏ་ལིའི་གཞུང་ཚབ་ཀྱི་ཁོངས་མིའི་ཐོབ་ཐང་གིས་རྒྱ་གར་གྱི་རྒྱལ་ཁབ་སློབ་ཆེན་དང་ཀ་ལི་ཀ་ཏ་སློབ་ཆེན་གཉིས་སུ་ཨི་ཏ་ལིའི་ཡི་གེ་དང་རྒྱ་ནག་གི་ཡི་གེ་གཉིས་ཁྲིད་པ་དང་།སྤྱི་ལོ༡༩༢༩ལོར།ཨི་ཏ་ལི་སྐུ་དྲག་སློབ་གླིང་གི་གླིང་གཙོར་བདམས།༡༩༣༠ལོར།ཨི་ཏ་ལིའི་ནཱ་པོ་ལེ་སི་ཤར་ཕྱོགས་སློབ་གྲྭ་ཆེན་མོའི་ཀྲུང་གོའི་སྐད་བརྡ་དང་རྩོམ་རིག་གི་དགེ་རྒན་གཙོ་བོར་གདན་དྲངས་ཤིང་།སྤྱི་ལོ༡༩༣༢ལོར།རཱོམ་སློབ་ཆེན་གྱི་རྩོམ་རིག་དང་མཚན་ཉིད་རིག་པའི་སྡེ་ཁག་གི་རྒྱ་གར་དང་ཤར་མཐའི་ཆོས་ལུགས་དང་མཚན་ཉིད་རིག་པའི་སློབ་དཔོན་ཆེན་མོའི་འགན་ཁུར་པ་དང་།༡༩༦༤ལོར་ལས་གནས་ལས་བུད་ཅིང༡༩༦༩ལོར་ལས་འཁྱུར་ངལ་གསོ་བྱས།དེའི་ཕྱི་ལོར་ཕུལ་བྱུང་དགེ་རྒན་ཆེན་མོར་བདམས་ལ།སྤྱི་ལོ༡༩༨༤ལོར་ཨི་ཏ་ལིའི་ཊི་བོ་ལེར་སྐུ་གཤེགས།